Камиләгә ярдәм итик!

	30 сентябрьдә Мөхәммәтгалиева Камиләгә өч яшь тулачак. Камилә вакытыннан алда, 36нчы атнада туа. 6 айга кадәр Камилә сау-сәламәт бала кебек үсә, әмма соңыннан аның физик үсеше тоткарлана. Ул үрмәләми дә, утырмый да... Табиблар кызчыкка ДЦП, спастический тетрапарез диагнозы куялар һәм баланың кайчан да булса йөреп китүенә шик белдерәләр. Әмма әти-әнисе тырышлыгы белән Камилә үрмәләргә дә, утырырга да, хәтта тотынып йөрергә һәм фразалар белән сөйләшергә өйрәнгән.	 Камиләнең бу уңышлары юкка чыкмасын һәм алга таба да дәваланыр өчен “вертикализатор” дип аталган җайланма кирәк. Ул 19200 сум тора. Гаиләнең аны сатып алырга финанс мөмкинлеге булмаганлыктан, “Радость детства” дип аталган хәйрия фондына мөрәҗәгать иткән.

Бу фонд ДЦП авырулы, начар күрүче һәм күрмәүче балаларга хәйрия ярдәмен күрсәтә. Фонд җыелган акчага 58 шундый вертикализаторны алып биргән инде, барлыгы 10 миллионнан сумга төрле ярдәм күрсәтелгән.

Камилә Мөхәммәтгалиева үзенең чиратын көтүче 20ләп бала арасында. Вертикализатор көтүче сабыйларның тарихы берсеннән-берсе кызганыч. Фондның интернеттагы битендә басылган мөрәҗәгатләр арасында, ире ташлап киткән, үз көченә ышанып кына, авыру баланы үстерүче ялгыз хатын зары, тол булып калган 3 балалы ана үтенече, авыру игезәкләрне үстерүче гаиләләр дә бар.

Сез дә Мөхәммәтгалиева Камилә һәм башка сабыйларга вертикализатор алып бирергә ярдәм итәргә теләсәгез “Радость детства» хәйрия фондына акча күчерә аласыз.

Фонд Реквизитлары:

Благотворительный фонд «Радость детства» ИНН 1659124296, КПП 165901001 ОГРН 1121600000796 420139 г. Казань, ул.Ю.Фучика,91 оф.19 р/с 40703810424640004020 в филиале №6318 Банка ВТБ 24 (ЗАО) г. Самара БИК 043602955 к/с 30101810700000000955

Акчаны банк аша, фонд хисабына квитанция белән салырга була. Акчагыз тиешле урынга банк аша тоткарланмыйча барып җитсен өчен, квитанциягә “Благотворительное пожертвование” дип язарга кирәк. Конкрет баланың исемен дә күрсәтсәгез була.

“Мегафон” аша 89376271371, 89376271372, 89272439389 номерларына салырга була. Бу ысул белән акча җибәрүчеләр исемлеге фондның сайтында http://fond-rd.ru/otchet/otchety “Отчеты” ( Хисаплар) бүлегендә басылып бара.

“МТС” һәм “Мегафон” абонентлары SMS аша ФОНД пробел «СУММА » дип язып 7715 номерына акча җибәрә ала. (Мисал ФОНД 100) Искәрмә: операторлардан яки түләү системаларыннан аз гына процент алынырга мөмкин.

Интернетта алыш-биреш ясаучылар Web money: аша R415071559625, Яндекс.Деньги аша 410011372597110 кошелекларына акча җибәргән. Vestuvių planavimas MOOD Weddings

“Тере акча” ны фонд кассасына Казан, Ю.Фучик урамы, 91 йорт, 19нче офиска ( «Татплодоовощпром» бинасы) алып килә ала яки сәүдә үзәкләрендә урнаштырылган акча җыю әрҗәләренә салып китә ала. Алар Вахитов ур, 4 йортта Тихорецкая ур..4 йортта урнашкан «МЕТRО» кибетләрендә, Мамадыш тракты, 32 йортта «SELGROS» кибетендә, Җиңү проспекты, 91 йорт, «Южный», «АШАН» сәүдә үзәкләрендә, К.Маркс урамы, 64 йортта урнашкан Татарстан дәүләт сынлы сәнгать музеенда, Карл Маркс урамы 59 йөртта урнашкан «Спурт Банк»ында куелган.

Килгән акчаларның ничек тотылуы турында фонд хезмәткәрләре ай саен хисаплар бастырып бара. Алар белән http://fond-rd.ru/ сайтында танышып барырга була ( http://fond-rd.ru/otchet/okazannaya-pomoshh-detyam-za-ves-period-nashej-s-vami-raboty).

Изге Рамазан аенда балаларга бергәләп ярдәм итик!
  

Матбугат.ру

	№   |  	


